CELEX: 62021CN0389
Language: da
Date: 2021-06-24 00:00:00
Title: Sag C-389/21 P: Appel iværksat den 24. juni 2021 af Den Europæiske Centralbank til prøvelse af dom afsagt af Retten (Anden Afdeling) den 14. april 2021 i sag T-504/19, Crédit lyonnais mod ECB

9.8.2021   
            
            
               DA
            
            
               Den Europæiske Unions Tidende
            
            
               C 320/32
            
         
      Appel iværksat den 24. juni 2021 af Den Europæiske Centralbank til prøvelse af dom afsagt af Retten (Anden Afdeling) den 14. april 2021 i sag T-504/19, Crédit lyonnais mod ECB
      (Sag C-389/21 P)
      (2021/C 320/34)
      Processprog: fransk
      
         Parter
      
      
         Appellant: Den Europæiske Centralbank (ECB) (ved C. Zilioli, R. Ugena, M. Ioannidis og F. Bonnard, som befuldmægtigede)
      
         Den anden part i appelsagen: Crédit lyonnais
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Crédit lyonnais betaler sagsomkostningerne.
               
            
         Anbringender og væsentligste argumenter
      
      ECB har gjort gældende, at den appellerede dom skal ophæves med den begrundelse, at Retten har
      
                  —
               
               
                  overskredet grænserne for domstolsprøvelsen ved at sætte sin egen vurdering af de komplekse økonomiske forhold i stedet for ECB’s vurdering heraf i strid med den standard, som på dette område er fastlagt af Unionens retsinstanser
               
            
                  —
               
               
                  tilsidesat sin begrundelsespligt ved ikke at give ECB mulighed for at forstå, hvordan dens bedømmelse af den dobbelte statsgaranti, der er givet inden for den lovpligtige opsparing, kunne være fejlbehæftet
               
            
                  —
               
               
                  gengivet de omstændigheder, som under sagen er blevet fremlagt for den, urigtigt, ved at have foretaget en åbenbart urigtig fortolkning af såvel den i første instans anfægtede afgørelse (afgørelse ECB-SSM-2019-FRCAG-39 af 3.5.2019), som af den af ECB anvendte metode, og på baggrund af hvilken den anmodning om undtagelse, som Crédit lyonnais havde indgivet, blev bedømt
               
            
                  —
               
               
                  tilsidesat artikel 4, stk. 1, nr. 94), i CRR (1) ved til definitionen af risiko for overdreven gearing at tilføje kriterier, der ikke fremgår heraf, og tilsidesat artikel 429, stk. 14, i CRR om udeholdelse af visse eksponeringer fra beregningen af gearingsgraden ved at fratage ECB den skønsbeføjelse, som ECB er tillagt i henhold til denne artikel.
               
            
         (1)  Europa-Parlamentets og Rådets forordning (EU) nr. 575/2013 af 26.6.2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1), som ændret ved Kommissionens delegerede forordning (EU) 2015/62 af 10.10.2014 om ændring af Europa-Parlamentets og Rådets forordning (EU) nr. 575/2013 for så vidt angår gearingsgraden (EUT 2015, L 11, s. 37).